**Ո Ր Ո Շ ՈՒ Մ**

 ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ

 25.11.2015թ. ք.Երևան

ՀՀ ԱՆ ԴԱՀԿ ծառայության Երևան քաղաքի Աջափնյակ և Դավթաշեն բաժնի հարկադիր կատարող արդարադատության լեյտենանտ Բ.Գրիգորյանս, ուսումնասիրելով 27.03.2014թ. հարուցված թիվ 01/06-1415/14 կատարողական վարույթի նյութերը.

Պ Ա Ր Զ Ե Ց Ի

ՀՀ Երևան քաղաքի Աջափնյակ և Դավթաշեն վարչական շրջանների ընդհանուր իրավասության դատարանի կողմից 14.08.2012թ. տրված թիվ ԵԱԴԴ/0209/02/12 կատարողական թերթի համաձայն պետք է՝ Սմբատ Մարգարյանից հօգուտ Սամվել Ավագյանի բռնագանձել 11.277.000 ՀՀ դրամ՝ որպես փոխառությամբ վերցված գումար:

Սմբատ Մարգարյանից հօգուտ Սամվել Ավագյանի բռնագանձել 11.277.000 ՀՀ դրամի վրա հաշվեգրվող ՀՀ քաղ. օր-ի 411-րդ հոդվածով նախատեսված տոկոսները՝ սկսած 28.02.2012թ. մինչև պարտավորության կատարման օրը:

Պարտապանից պետք է բռնագանձել նաև բռնագանձման ենթակա գումարի 5 տոկոսը, որպես կատարողական գործողությունների կատարման ծախս:

Կատարողական գործողությունների ընթացքում արգելանք է դրվել Սմբատ Ժորայի Մարգարյանին բաժնային սեփականության իրավունքով պատկանող Երևան քաղաքի Հալաբյան փողոցի 26 շենք թիվ 1 բնակարանի և Երևան քաղաքի Հալաբյան փողոցի 26 շենք թիվ 1/1 բնակարանի վրա, միաժամանակ երևանի հաշվառման-քննական բաժանմունքում սահմանափակում է կիրառվել Սմբատ Մարգարյանի անվամբ հաշվառված PORSCHE CAYENNE S 4.5 մակնիշի 03 օօ 200 պ/հ ավտոմեքենայի նկատմամբ, որը համաձայն Երևան քաղաքի քննչական վարչության ԾՀՔ բաժնի պետ, ոստիկանության փոխգնդապետ Ա.Ս.Աբովյանի 11.05.2012թ. թիվ 7/2 86 ԿԳ գրության առգրավվել է, ճանաչվել է իրեղեն ապացույց և պատասխանատու պահպանության է հանձնվել ՀՀ ոստիկանության ՃՈ:

Սամվել Ավագյանի հայցն ընդդեմ Սմբատ Մարգարյանի, ներգրավմամբ վեճի առարկայի նկատմամբ ինքնուրույն պահանջ չներկայացնող երրորդ անձինք` Ժորա Մարգարյանի, Լևոն Մարգարյանի, Մարգարիտա Մինասյանի, <Անելիք բանկ> ՓԲԸ-ի` պարտապանի բաժնեմասն առանձնացնելու և դրա վրա բռնագանձում տարածելու պահանջի մասին, բավարարել:

Հրապարակային սակարկություններով վաճառել ք.Երևան, Հալաբյան 26 շ., թիվ 1 և ք.Երևան, Հալաբյան 26 շ., թիվ 1/1 հասցեի բնակարանները, վաճառքից ստացված գումարը բաշխելով բնակարանների սեփականատերերի միջև նրանց բաժիններին համաչափ և ՀՀ Երևան քաղաքի Աջափնյակ և Դավթաշեն վարչական շրջանների առաջին ատյանի ընդհանուր իրավասության դատարանի 09.07.2012թ. թիվ ԵԱԴԴ/0209/02/12 վճռով բռնագանձման ենթակա գումարի բռնագանձումը տարածել գույքերում Սմբատ Մարգարյանին հասանելիք 1/5 բաժնեմասերին համաչափ վաճառքից ստացված արժեքի վրա:

Պատասխանող Սմբատ Մարգարյանից հօգուտ ՀՀ <Փորձաքննությունների բյուրո> ՊՈԱԿ-ի բռնագանձել յուրաքանչյուրից 92100 /իննսուներկու հազար հարյուր/ ՀՀ դրամ` որպես փորձաքննության կատարման ծախս:
Պատասխանող Սմբատ Մարգարյանից հօգուտ ՀՀ պետական բյուջեի բռնագանձել 4000 ՀՀ դրամ` որպես պետական տուրքի գումար, ինչպես նաև բռնագանձել բռնագանձման ենթակա գումարի 5 տոկոսի չափով որպես կատարողական գործողությունների կատարման ծախս:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Սերգեյ Օկոեվի գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.

Ո Ր Ո Շ Ե Ց Ի

Կասեցնել՝ 27.03.2014թ. հարուցված թիվ 01/06-1415/14 կատարողական վարույթները 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.

Որոշման պատճեն ուղարկել կողմերին։

Որոշումը կարող է բողոքարկվել ՀՀ վարչական դատարան կամ վերադասության կարգով՝ որոշումը ստանալու օրվանից 10 օրվա ընթացքում։

 Հարկադիր կատարող Բ.Գրիգորյան